         
         R O M Â N I A
JUDEŢUL HUNEDOARA
   MUNICIPIUL BRAD
        P R I M A R U L
  Nr. 85/12077/12.06.2024



R E F E R A T   D E   A P R O B A R E
privind aprobarea Devizului general actualizat, la finalizarea lucrărilor de execuție, pentru obiectivul de investiții ”AMENAJARE PARCARE
 ÎN ZONA STRĂZII ALEEA POȘTEI DIN MUNICIPIUL BRAD, 
JUDEȚUL HUNEDOARA”



[bookmark: _Hlk159311160][bookmark: _Hlk101952324][bookmark: _Hlk133215082][bookmark: _Hlk159311209]Prin Hotărârea Consiliului Local nr. 92/2020 s-a aprobat Studiul de fezabilitate și  Devizul  general pentru  obiectivul de investiții ”AMENAJARE PARCARE ÎN ZONA STRĂZII ALEEA POȘTEI DIN  MUNICIPIUL BRAD, JUDEȚUL HUNEDOARA” în valoare totală de 1.353.885,699 lei (cu T.V.A.) din care C+M = 1.146.136,600 lei (cu T.V.A.).
Prin Hotărârea Consiliului Local nr. 65/2021 s-a modificat Hotărârea Consiliului Local nr. 92/2020 prin actualizarea Devizului general la  Capitolului 1 – ”Cheltuieli pentru obținerea și amenajarea terenului”, subcapitolul 1.1. – ”Obținerea terenului”.
Ca urmare a modificărilor intervenite, valoarea Devizului general actualizat a devenit 1.373.300,139 lei (cu T.V.A.),  din care C+M = 1.186.644,200 lei (cu T.V.A.).
După elaborarea documentației tehnico-economice, prin Hotărârea Consiliului Local nr. 38/2024 valoarea totală a Devizului general a devenit 500.000,00 lei (cu T.V.A.), respectiv 420.796,23 lei (fără T.V.A.), din care C+M = 425.619,65 lei (cu T.V.A.), respectiv 357.663,57 lei (fără T.V.A.).
După începerea lucrărilor s-a constatat că soluțiile tehnice detaliate în documentația tehnică trebuie adaptate la situația reală din teren și în acest sens sunt necesare următoarele:
- să se renunțe la așternerea mixturilor asfaltice pe o suprafață de 110 mp. în zona din spatele clădirii Administrației Finanțelor Publice unde se regăsește o proprietate privată;
- să se modifice traseul canalizării pluviale prin colectarea apelor pluviale dintr-o gură de scurgere în alta și astfel se poate renunța la o lungime de 77 ml țeavă PVC cu diametrul D = 200 mm;
- să se suplimenteze cu 146 ml bordurile pentru trotuar și cu 84 ml bordurile carosabile.
Astfel, au fost întocmite nota de renunțare în valoare de 24.366,25 lei (cu T.V.A.), respectiv 20.475,84 lei (fără T.V.A.) și nota de lucrări suplimentare în valoare de 24.366,25 lei (cu T.V.A.), respectiv 20.475,84 lei (fără T.V.A.).
Conform prevederilor art. II alin. (4) din Hotărârea Guvernului nr. 1116/2023 pentru modificarea și completarea Hotărârii Guvernului nr. 907/2016 privind etapele de elaborare și conținutul cadru al documentațiilor tehnico-economice aferente obiectivelor/proiectelor de investiții finanțate din fonduri publice este obligatorie includerea în devizul general a capitolului 7.2. „Cheltuieli pentru constituirea rezervei de implementare pentru ajustarea de preț” în vederea efectuării recepției la terminarea lucrărilor. 
Față de cele de mai sus, se impune actualizarea Devizului general la finalizarea lucrărilor de execuție a cărui valoare devine 527.345,77 lei (cu T.V.A.), respectiv 443.775,87 lei (fără T.V.A.), din care C+M = 425.618,43 lei (cu T.V.A.), respectiv 357.662,55 lei (fără T.V.A.).
În contextul celor de mai sus am inițiat prezentul proiect de hotărâre prin care am propus aprobarea Devizului general, actualizat la finalizarea lucrărilor d execuție,  pentru obiectivul de investiții ”AMENAJARE PARCARE ÎN ZONA STRĂZII ALEEA POȘTEI DIN MUNICIPIUL BRAD, JUDEȚUL HUNEDOARA” și îl supun spre dezbatere și aprobare plenului Consiliului Local al Municipiului Brad în forma prezentată.
În susţinerea propunerii mele invoc prevederile art. 44 alin. (1) din Legea nr. 273/2006 privind finanţele publice locale, cu modificările  şi completările ulterioare, ale H.G. nr. 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale O.U.G. nr. 168/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative, ale art.129 alin. (2) lit. d), alin. (7) lit. n) din O.U.G. nr. 57/2019 privind Codul administrativ, cu modificările și completările ulterioare, precum și ale art. 11 alin. (4) din Legea nr. 554/2004 a contenciosului administrativ, actualizată.




P R I M A R
Florin CAZACU
                                                           






